கோழையே னும்பெண்டிர்  இவ்வா றோதும் கொள்கைஏ னில்லைகாண் இன்பம் இன்றேல், பேழைஏன்? சீர்த்திஏன்? பெற்றி ருக்கும் பெண்மைஏன்? இளமைஏன்" என்றான் மாமன்.  "ஒத்தஅன்பால் ஒருத்திபெறும் காத லின்பம் ஒன்றுதான் இங்குள்ள தென்று ரைத்தாய்; செத்தவன்பால் ஒருத்திபெறும் இன்பம் உண்டு சேதிஇது புதிதாகும்; கேட்க வேண்டும்; மெத்தவன்பால் வஞ்சத்தால் மான மின்றி மிக்கபெரு மக்களெல்லாம் ஏங்க ஏங்கச் சொத்தவன்பால்  பெற்றவனை மாற்றி அங்தத் தூயான்பால் அன்புபெறச் செய்தல் இன்பம்!  இன்பம்வரும் வழிகள்பல உண்டு மண்ணில்! எதிர்த்துநேர் வெற்றிபெற முடியா தென்றே அன்பமைய உறவாடித் தன்கை வாளால் அழித்துப்பின் முழுநாடும் அடைந்தான் என்றால்,